Юбілей яго прайшоў два гады таму i суправаджаўся шэрагам праграм, у тым ліку тэатралізаваных, якія былі падрыхтаваны самымі рознымі калектывамі, у прыватнасці Мінскім духавым аркестрам НямігаДзяржаўным канцэртным аркестрам Беларусі. I тут раптам – праграма ў тэатры. Пасля ўсяго таго суквецця, здавалася, няма сэнсу чакаць чагосьці адметнага. Тым больш, што і тэатр не выяўляў вялікага жадання зрабіць свайму новаму праекту маштабныя анонсы: нi табе пампезнай прэс-канферэнцыі, нi расцяжак над праспектам, як на іншыя буйныя мерапрыемствы. Hi нават кідкай афішы! Усяго толькі – радок у бягучым рэпертуары. Але за тым канцэртам, калі разабрацца, стаяла шмат укладзенай працы, энергіі, таленту, нарэшце. 